BŐVEBB TARTALOM
02 A hajsza 
A második regény nem sokkal az első regény után – az idősík szerinti államcsíny megtörténte után – következik. 
Az író, mint a Rougonék szerencséjében is megfigyelhető volt, hét részre bontja fel a regényt, amelyekben az idősíkok vissza-visszacsatolódnak a történetek kezdetéhez, mintegy utólag megmagyarázva az események alakulásának okát. 
Aristide Rougon fogadást rendez párizsi palotájában, amely csodálatos díszítéseivel, építészeti monumentalitásával gyöngyszemként tündököl a város fényűzőkastélyai között, sok arra sétáló, bámészkodó ember gyönyörűségére. 
Aristide fia, Maxim, mostohaanyjával, Renée-vel érkezik egy hintóban sok vendéggel együtt. 
Maxim és Renée jó barátságban vannak, sok apró titkot megosztanak egymással és tanácsokkal látják el egymást még a szerelmi ügyekben is. 
Renée-nek – mivel gazdag családból származik – mindene megvan: pénz, csillogás és minden amit csak ember kívánhat magának. 
Igazi nagyvilági asszony, rengeteg férfi hódolóval, kiégett életösztönökkel és felfoghatatlan, ismeretlen vágyakozással valami új gyönyör iránt. 
A fogadáson a legelitebb társaság gyűlik össze: magas rangú hivatalnokok, tisztviselők, milliomos befektetők és befolyásos úrhölgyek. 
Az író hosszasan és részletesen mutatja be az olvasó számára a palota környezetét és annak belső pompáját. 
A vacsora kellemes hangulatba zajlik, Maxim vidáman társalog leendő menyasszonyával, Laure d’Aurigny-val, aki a jelek szerint érdekből kell majd feleségül vennie. 
Aristide csak az üzlettel foglakozik, még leánytestvérét Sidonie-t is azzal bízza meg, hogy társalkodjon a két meghívott milliomos vállalkozóval, legyen velük barátságos és szórakoztassa őket. 
Aristide Rougon a december másodikai államcsíny után családjával együtt érkezik Párizsba jól jövedelmező állásra számítva bátyjától, Eugéne-től. 
Egy külvárosi lakásban helyezkednek el amíg Eugéne a városházán egy útbiztosi állást nem szerez öccsének. 
Ez a munka nem annyi jövedelmet ad, amelyre Aristide számít, ám testvére türelemre inti őt. A türelem megteremti végül a várva várt fellendülést. 
Aristide addig-addig forgolódik a munkahelyén, a hivatalban amíg lassan rájön arra, hogy Párizs arculatát hogyan akarják átszabdalni különféle úthálózatokkal a városatyák. 
Terveket sző arra, hogyan vásárol meg ingatlanokat az úthálózatok útvonalában, de a tőkéje hiányzik még. 
Aristide felveszi a kapcsolatot húgával, Sidonie-val aki Párizsban él és mindenféle bizalmas ügyleteket bonyolít le kuncsaftjai és azok ismerősei között, ezáltal ismerve sokak erkölcsi és pénzügyi hátterét. Azt is tudja hogyan lehet gyorsan pénzhez jutni. 
Ekkoriban betegszik meg Aristide felesége, Angéle, aki hamarosan meghal a tüdőgyulladásban. 
Sidonie már a halálos ágynál jövedelmező üzletet ajánl testvérének, miszerint egy bizonyos Renée de Chatel nevezetű gazdag családból származó leányt kellene feleségül vennie- aki teherbe esett egy nyaralása alkalmával – hogy megmentse a becsületét. 
Természetesen a hozomány olyan mértékű, hogy Aristide nem sokat gondolkozik: megkötik a házasságot és végre beindulhatnak az üzleti spekulációk. 
A pénz megsokszorozódik, még magas rangú hivatalnokokat is sikerül Aristide-nak behálóznia ügyei eredményessége érdekében. 
Sidonie-val cinkosokká válnak, testvére mindenben segíti, hogy az anyagi törekvések minél hamarabb célhoz érjenek. 
Aristide lányát, Clotilde-ot elküldik Pascal Rougonhoz Plassansba, aki már régebben is felajánlotta szolgálatait a kislány nevelésével kapcsolatosan. 
Ez persze kapóra jön Aristide-nak, így a családjától megszabadulva már szabadon vetheti magát a párizsi "aranyesőbe". 
Aristide fia, Maxime egyelőre még nincs útban, mivel kollégiumban tanul így nincs otthon. 
Maxime 1854-ben kerül apja párizsi házába, ahol szinte azonnal összebarátkozik az egyébként nála nem sokkal idősebb és roppant vonzó Renée-vel, montohaanyjával. 
A nő játékszerként bánik újdonsült fiával akiben remek cinkosra lel vad kicsapongásai titkának megosztásában. 
Maxime-ot mindenhová magával cipelte, szeretett volna belőle igazi úrfiút faragni, olyat aki ámulatba és édes borzongásba tudja sodorni a nők érzékeit és szívét. 
Ez annyira sikerül is, hogy Maxime Renée komornyikját teherbe ejti és a szolgálólányt ezért vidékre küldik, hogy ott szülje meg a gyermeket – Charles Rougont – aki tulajdonképpen a Rougon család ötödik generációjába tartozik. 
Aristide, Maxime és Renée úgy élnek együtt a párizsi házban mint három lakótárs. Mindenki élte a maga kis életét, mindenki a saját szórakozásának hódolt. 
Aristide hasznára fordította felesége szépségét, az asszony mindenkit levett a lábáról férje kedvéért akinek ebből anyagi haszna származott. 
Maxime apjával nagyon jó viszonyban volt, együtt jártak szórakozni, és nem csak a vagyonon osztoztak hanem sokszor a nőkön is, akik elszórakoztatták őket. 
Természetesen Saccard a fiából is hasznot kívánt húzni. Ráveszi, hogy elvegye feleségül az egyik felügyelő bizottsági tag lányát: Louise-t. A lány csúnya és beteg, de a hozománya és apja befolyása ennyit megér. 
Aristide teljesen átvette a hatalmat anyagi téren családja felett, a pénz és hatalom korlátlan ura lett. 
Renée-nek is teljesült a vágya: Eugéne Rougon bejutatta arra a fogadásra amelyet a császárnak rendeztek. 
Az asszony nem csupán láthatta a császárt közelről, de még az is megtörtént, hogy az uralkodó szemet vetett rá, és a háta mögött olyan bókkal illette, amely hallatára minden nagyravágyó asszonynak megdobbant volna a szíve. 
Ez után az estély után Renée vágyai az egekig csapnak fel. Ráveszi mostohafiát, hogy a színészek báljára vigye el őt, természetesen álruhában, hogy ne ismerhessen rá senki sem. 
Maxime-nak nem sok kedve van hozzá, de mégis megteszi ezt a szívességet. Az asszonynak nem tetszik a mulatság, túl otrombának és piszkosnak látja az egész gyülekezetet. Együtt távoznak el a helyszínről, és mivel vacsorázni támad kedvük beülnek Maxime egyik törzshelyére, ahol az étkezés után minden alkalmas arra, hogy egy szerelmespár folytassa az éjszakát. 
Az ital és a finom ételek zamata a fejükbe száll, és az utcáról felszálló hangok kavargása mellett megtörténik az, amit egy mostohaanya és egy mostohafiú között is vérfertőzésnek hívnak. 
Az este után mindketten zavarban vannak, de mindketten a körülmények összejátszására fogják botlásukat. 
Maxime és Renée végül addig süllyed, hogy mindennap találkoznak az éjszaka leple alatt. 
Renée gátlástalanul éli ki vágyait, a fiatal fiút teljesen a hatalma alatt tartja, aki nem tud ellenállni az apja vonzó feleségének. 
Aristide lassú spekulációba kezd, hogy feleségét teljesen kifossza a vagyonából. 
Renée, aki nem tud leállni esztelen költekezéseivel – ráadásul most már egy szeretőt is el kell tartania – egyre jobban halmozza fel adósságait amit férje fiktív váltók ellenében ki is fizet felesége helyett, mondván, hogy ő ezért mennyit kockáztat. 
Maxime és Renée mint két gondtalan fiatal szerelmes csavarogják össze Párizs utcáit, színházait, áruházait, és mindenféle szórakozást kipróbálnak csakhogy minden idejüket együtt tudják tölteni. 
Ez a gondtalan élet lassan-lassan megszakadni látszott, mivel Aristide-t újra erősen kezdte foglalkoztatni fia és De Mareuil lánya, Louise közötti házasság minél hamarábbi megtartása. 
A hozomány kecsegtető volt Maxime számára is mivel a mostohaanyja melletti élet egyre inkább labilisnak látszott és terhesebbé vált az egész kapcsolat. 
Aristide, hogy sikerüljön végrehajtania felesége vagyonára irányuló számítását, közelebb kellett, hogy kerüljön Renée-hez úgy mint férj. 
Mivel ez Renée-nek is jól jött az anyagi gyarapodás miatt, egyre többször tartotta távol Maxime-ot a hálószobájától Aristide gyakori látogatásai miatt. 
Maxime egy váratlan időpontban azonban mégis megjelent mostohaanyjánál aki halálos zavartságával elárulta, hogy valaki van nála. 
Maxime-nak soha jobbkor nem jöhetett volna jobbkor a szakítás pillanata. 
Aristide fiával megbeszélte a házasságkötés időpontját, de a fiú arra kérte őt, hogy tartsák titokba mindenki előtt, így nagyobb lesz a meglepetés. Persze Renée idő előtti hisztérikus kitörésétől tartott. 
Egy fogadáson azonban Maxime véletlenül megtudja, hogy apja mire készül felesége vagyona ellen, sőt még az is a tudomására jut, hogy apja volt az a bizonyos személy akivel Renée úgymond "megcsalja". 
Azonnal mostohaanyjához siet, és kitálal neki mindent az apja tervéről. Renée elhatározza, hogy nem írja alá a szerződést Aristiddel, de a testi kapcsolatot szeretné továbbra is fenntartani mostohafiával. 
Aristide felesége hirtelen döntése mögött szeretőt sejt, de mivel az anyagi csőd szélén ál gyorsan kell cselekednie. Megbízza húgát, Sidonie-t , hogy tudjon meg mindent felesége titkos életéről. 
Az asszonynak nem sok biztatás sem kellett a feladathoz. A csőd közelsége ellenére Saccard álarcosbált rendez palotájában, amelyre vendégül hívta Eugéne bátyját is azzal a szándékkal, hogy elismertségét továbbra is fenntartsa a társaságban. 
Renée szinte az utolsók között értesül Maxime és Louise házassági tervéről, ezért esztelen düh fogja el. 
Maxime-t magával hurcolja hálószobájába aminek szemtanúja lesz Sidonie is és értesíti Saccardot. 
Renée teljesen elborult aggyal követeli Maxime-tól azt, hogy szökjön el vele külföldre és ezentúl csak egymáséi legyenek. 
Maxime-nak jobban tetszene Louise zsíros hozománya valamint a nászajándékba felajánlott minisztertanácsi pozíció, de az asszonynak nem tud ellentmondani. 
Éppen ekkor toppan be Aristide és rögtön felismeri a helyzetet: felesége szeretője a saját fia. 
Hirtelen düh fogja el, de amint megpillantja felesége által aláírt szerződést az asztalon, értelmét veszti a dühkitörés. 
Fiával együtt hagyja magára a kiégett asszonyt, aki csak most ébred rá arra, hogy mindketten kihasználták őt testileg, lelkileg és anyagilag is. 
Iszonyatos bűntudat üli meg lelkét hirtelen, és értelmetlennek találja további életét. Mégis egy röpke gondolattal azt hiszi, hogy megállíthat mindent és Maxime újra az övé lehet. 
Megpróbálja a távozóba lévő Louise-t rábírni arra, hogy ne menje feleségül a fiatalemberhez, de hasztalan. 
Teljesen elveszíti maga felett az uralmat és lassan átveszi tudatát a téboly. Aristide mit sem törődve Renée szenvedéseivel szenvedélyesen bonyolítja le különböző üzleti fogásait a szétszabdalt Párizs romjai között, milliókat harácsolva össze. 
Maxime miután feleségül vette a beteges Louise-t, elutaztak Olaszországba, de Maxime onnan már egyedül tért haza a teljes hozománnyal a kezében. 
Amíg Renée élete értelmének pusztulásán kesergett, addig apa és fia tovább folytatta életét. 
Renée úgy érezte, hogy mindenki elhagyta őt, még azok is akik egykoron imádattal hevertek a lábai előtt. 
Végső csapásként szolgálóleánya is elhagyta úrnőjét, aki apja házában – ahol gyermekként nőtt fel – sem talált lelki nyugodalmat. 
Nem sokkal később Renée agyhártyagyulladásban halt meg, adósságait apja fizette ki a hitelezőknek.
@@@